[{"text_idx": "#000000", "text": "Carcharu 12 am gyflenwi heroin a choce\u0302n yn Abertawe"}, {"text_idx": "#000001", "text": "Mae 12 o bobl wedi cael eu carcharu am gyfanswm o dros 48 mlynedd am fod yn gysylltiedig a\u0302 gwerthu cyffuriau Dosbarth A yn Abertawe."}, {"text_idx": "#000002", "text": "Bydd y gang yn treulio rhwng 28 mis a naw mlynedd yn y carchar."}, {"text_idx": "#000004", "text": "Dywedodd yr erlyniad bod y cynllwyn wedi parhau hyd yn oed ar o\u0302l i Hussain a Mohamed gael eu harestio, gydag Elen Ekpaloba yn camu i'w ro\u0302l."}, {"text_idx": "#000005", "text": "Mae troseddau o'r math yma'n cael eu galw'n rhai \"county lines\", ble mae gangiau mewn dinasoedd mawr fel Llundain yn cyflenwi cyffuriau i werthwyr mewn dinasoedd neu drefi llai."}, {"text_idx": "#000006", "text": "Fe wnaeth Ymgyrch Blue Thames yr heddlu ddarganfod bod y criw yn gyrru negeseuon tecst at gwsmeriaid yn dweud pan fo rhagor o gyffuriau wedi cyrraedd Abertawe."}, {"text_idx": "#000007", "text": "Ond fe wnaeth heddlu cudd ymateb i rai o'r negeseuon yma, gan drefnu i gwrdd a\u0302'r gwerthwyr i ffugio prynu heroin a choce\u0302n."}, {"text_idx": "#000008", "text": "Disgrifiad o\u2019r llun, Fe wnaeth yr heddlu gynnal cyrchoedd ar draws de Cymru fel rhan o'r ymgyrch"}, {"text_idx": "#000009", "text": "Fe wnaeth yr heddlu hefyd dracio ffonau symudol y gang, gan weld eu bod yn teithio'n aml rhwng Llundain ac Abertawe."}, {"text_idx": "#000011", "text": "Pan gafodd y ffo\u0302n hwnnw ei gymryd gan yr heddlu, fe wnaeth y gwerthu barhau gydag un arall, a cafodd yr ail ffo\u0302n ei ddefnyddio i werthu \u00a326,500 o gyffuriau."}, {"text_idx": "#000012", "text": "Fe wnaeth dros 600 o heddweision gymryd rhan yn Ymgyrch Blue Thames dros gyfnod o chwe mis."}, {"text_idx": "#000013", "text": "Mustafa Mohamed, 29 o Lundain - naw mlyneddAhmed Hussain, 29 o Lundain - chwe blynedd a hannerElen Ekpaloba, 21 o Lundain - pedair blynedd a phedwar misJamie Knox, 26 o Abertawe - pedair blyneddPhillipa Turner, 29 o Abertawe - pedair blyneddJonathan Harling, o Abertawe - tair blynedd ac wyth misJama Fahima, 22 o Lundain - tair blynedd ac wyth misKerry Inger, 21 o Abertawe - tair blyneddMichael Chalk, 48 o Abertawe - dwy flynedd ac wyth misNigel Dixon, 43 o Abertawe - dwy flynedd ac wyth misSophie Colfer, 27 o Abertawe - dwy flynedd a phedwar misDavid Parry, 33 o Abertawe - dwy flynedd a phedwar mis"}, {"text_idx": "#000014", "text": "Prif Straeon'Cyfle i bob disgybl siarad Cymraeg yn hyderus'Published1 awr yn o\u0302l'Cymru wedi methu a\u0302 gwario \u00a3155m yn ystod Covid'Published4 awr yn o\u0302lClybiau'n pleidleisio o blaid newidiadau i fwrdd URCPublished20 awr yn o\u0302l"}, {"text_idx": "#000017", "text": "Clybiau'n pleidleisio o blaid newidiadau i fwrdd URC"}]